་སྣང་།དེ་ལས།
ཆུ་ཆུ་ལས་ཆུ་ལྷུར་བརྡོལ་བ་ལྟར་གུ་རུ་དྲག་པོའི་སྐུར་བསྐྱེད་པ་སྤྲུལ་སྐུ་རྒྱུ་ཡི་ཏིང་ངེ་འཛིན་ཡིན་ཞེས་བླ་མ་གསུང་ངོ་།།དེ་ལྟར་སྣང་བ་རང་བཞིན་མ་གྲུབ་པའི་བསྐྱེད་རིམ་ཝལ་གྱིས་ལེགས་པར་གསལ་ནས་སླར་ཡང་རིམ་པ་བཞིན་
དུ་གསལ་གདབ་ཚུལ་གྱིས་ཚིག་ཏུ་བརྗོད་པ་དང་བསྟུན་ཏེ་བསྒོམ་པ་ནི་མངོན་རྟོགས་ནང་བཞིན་གོ་བདེ་ཡང་།དག་པ་དྲན་པ་རགས་པ་དང་སྦྱར་བས་འདི་ལྟར་བསྒོམས་ཏེ།ཆོས་ཀྱི་དབྱིངས་ལས་མ་གཡོས་པས་འགྲོ་ལ་རྗེས་ཆགས

སྙིང་རྗེའི་གར་དུ་སྣང་བས་སྐུ་མདོག་དམར་པོ་བསྐལ་མེའི་མདངས་འཛིན་པ།ཆོས་སྐུ་དེ་བཞིན་ཉིད་མཚོན་པས་ཞལ་གཅིག་ཐུགས་རྗེས་གདུག་པ་འདུལ་བའི་ཕྱིར་ཞལ་གྱི་སྒོགནམ་སའི་བར་ཁྱད་ཙམ་གདངས
བ།བདུད་བཞི་འཇོམས་པས་མཆེ་བ་བཞི་གཙིགས་པ།མིད་པ་སྟོང་གསུམ་གྱི་ཁྱོན་ལྟར་ཡངས་པའི་ནང་དུ་ཡརྐན་ལ།དམར་ཆ་རྡུལ་དག་པའི་རང་བཞིན་གྱི་ཉི་མའི་དཀྱིལ་འཁོར་ལ་ཤེས་རབ་ཀྱི་རང་བཞིན་ཀཱ་
ལི་སོ་བཞི་དམར་པོ་གཡོན་བསྐོར་གྱིས་མཚན་པ།མ་རྐན་ལ་དཀར་ཆ་ཁུ་བ་དག་པའི་རང་བཞིན་གྱི་ཟླ་བའི་དཀྱིལ་འཁོར་ལ་ཐབས་ཀྱི་རང་བཞིན་དབྱངས་ཡིག་བཅུ་དྲུག་དཀར་པོ་གཡས་བསྐོར་གྱིས་མཚན་པ།དེ་གཉིས་ཀྱང་མེ
ལོང་ནང་གི་གཟུགས་བརྙན་ལྟར་བཀྲ་བ།ལྗགས་ཀྱི་རྩེ་རྟ་གདོང་གི་མེ་ལྕེ་ལྟ་བུར་བསྐྱོད་པ་སྟེ་འཁྱུག་པ་དེའི་རྩ་བའི་ནང་ཁོངས་སུ་དེ་བཞིན་གཤེགས་པའི་ཡེ་ཤེས་ལྔ་ཡི་ངོ་བོ་ཧཱུཾ་དམར་པོའི་མཐའ་ལ་གཡས་བསྐོར་དུ་ཨོཾ་ཨཱཿ
ཧཱུཾ་ཨ་རྩིག་སོགས་སྔགས་ཕྲེང་མེ་ཡི་ཁ་དོག་ལྟ་བུ་ས་བོན་དང་སྔགས་གཉིས་ཀ་ལ་ནྡ་ནའམ་དབུ་ཅན་གྱི་ཡི་གེའི་རྣམ་པ་ཅན།ཡིག་འབྲུ་རེ་རེ་ལས་དྲག་སྔགས་ཀྱི་རང་སྒྲ་འབྲུག་ལྟར་སྒྲོག་པ་སྟེ།བདེ་སྟོང་གཉིས་སུ་མེད་པ་གསུང
གི་རྡོ་རྗེའི་བདག་ཉིད་དང་།དུས་གསུམ་སྒྲིབ་མེད་ཀྱིས་འགྲོ་ལ་གཟིགས་པས་སྤྱན་གསུམ།བདེན་པ་གཉིས་ཀྱི་ཕྱག་ཟུང་།དོན་དམ་སྤྲོས་བྲལ་ཡེ་ཤེས་ཀྱིས་འཁྲུལ་རྟོག་དབྱིངས་སུ་འཇོམས་པ་མཚོན་ཕྱིར་ཕྱག

གཡས་གསེར་གྱི་རྡོ་རྗེ་རྩེ་དགུ་པ་འཕྱར་མ།སྤྲུལ་སྐུས་འགྲོ་བའི་དོན་མཛད་ཕྱིར་ཕྱག་གཡོན་པས་ལྕགས་ཀྱི་སྡིག་པ་མགོ་དགུ་མིག་དགུ་རུ་བཅོ་བརྒྱད་པ་བསྣུམྦ་པས་གྲིད་གསུམ་ཟིམ་གྱིས་གནོན་པ།དུག་སྡེ་ཡེ་ཤེས་ལྔར་དག་པ་
མཚོན་ཕྱིར་ཐོད་སྐམ་ལྔས་དབུར་བརྒྱན།རྒྱུ་དྲུག་འཁོར་བརྩད་ནས་གཅོད་ཕྱིར་མགོ་རློན་ལྔ་བཅུའི་ངོ་ཤལ།དུག་གསུམ་དག་པས་གླང་སྟག་མི་ཡི་པགས་པའི་གོས་གསོལ་པ།ཞེ་སྡང་མ་སྤངས་གནས་སུ་དག་པས་སྦྲུལ་ཆུན།
བླ་མེད་ཐེག་པའི་དོན་རྫོགས་མངའ་ཕྱིར་རཀྟའི་ཐིག་ལེ།ཞག་གི་སོར་རིས།ཕར་ཕྱིན་དྲུག་མཚོན་པའི་བརྡར་སྤྱི་བོར་འཁོར་ལོ།རྣ་ཆ།མགུལ་རྒྱན།གདུ་བུ།སྐ་རགས།ཐལ་ཆེན་གྱི་ཚོམ་བུ་སྟེ་ཕྱག་རྒྱ་དྲུག་
ཐབས་ཤེས་ཟུང་འཇུག་ཏུ་སྟོན་པའི་ཕྱིར་རྡོ་རྗེའི་གཤོག་པ།འདོད་ཡོན་མ་སྤངས་ལམ་དུ་ཁྱེར་པས་དཔལ་དང་དུར་ཁྲོད་ཀྱིས་ལེགས་པར་བརྒྱན་པ།ཆོས་ཐམས་ཅད་རྣམ་པར་ཐར་པ་གསུམ་གྱི་རང་བཞིན་དང་།ཐེག
པ་ཐམས་ཅད་ཀྱང་དེས་དོན་གཅིག་ཏུ་གཞོལ་བ་དང་།ཐེག་མཆོག་མཐར་ཐུག་པའི་ཟབ་གནད་རྡོ་རྗེའི་ལུས་ལ་གནང་དུ་བསྣུན་ཏེ་སེམས་ཉིད་རྟོགས་དགོག་པའི་བརྡབ་གྲྭ་སྨད་ཆུ་སྲིན་ཁྲོས་པའི་ཁ་ནས་གནམ
ལྕགས་འབར་བའི་ཕུར་བུ་དཔལ་གསུམ་དགྲ་བགེགས་ཀྱི་སྙིང་ཕུག་སྟེ་བཞུགས་པ།འཁོར་བའི་སྐྱོན་གྱིས་མ་གོས་པས་པདྨའི་གདན།ཡེ་ཤེས་འོད་སྣང་གསལ་བས་ཉི་མའི་གདན།འཁྲུལ་པ་བསྲེག་པའི

ཡེ་ཤེས་མེ་ཕུང་འབར་བ།དཔྲལ་བའི་ཐད་ཀྱི་ནང་ཁོངས་སུ་སྐུའི་ཁྲོ་བོ་འཇམ་དཔལ།མགྲིན་པའི་ཁོངས་སུ་གསུང་གི་ཁྲོ་བོ་རྟ་མགྲིན།བྲང་དབུས་ཀྱི་ཐད་ནང་དུ་ཐུགས་ཀྱི་ཁྲོ་བོ་ཕྱག་རྡོར།གསང་།
གནས་ཀྱི་ཐད་དུ་ཕྲིན་ལས་ཁྲོ་བོ་ཡཀྐ་མེ་དཔལ།ལྟེ་བར་རྡོ་རྗེ་ཕག་མོ་རྣམས་རྒྱན་ཆ་ལུགས་མངོན་རྟོགས་བཞིན།དབུ་རྒྱན་གྱི་ཐོད་སྐམ་ལྔ་ཡང་ཕྱི་ཐོད་པའི་རྣམ་པ་ནང་ཡེ་ཤེས་ལྔའི་རང་བཞིན་གྱི་གཞལ་ཡས་ཁང་དུ
གསལ་བའི་དབུས་མར་པ་ད་ཉི་ཟླ་སྟེང་རྣམ་པར་སྣང་མཛད་ཀྱི་རང་བཞིན་བུདྡྷ་ཐོད་ཕྲེང་རྩལ།ཡུམ་ཡེ་ཤེས་མཚོ་རྒྱལ་དབྱིངས་ཕྱུག་མའི་ངོ་བོར་སྦྱོར་བ།གཡས་ཀྱི་ཐོད་སྐམ་ནང་དབུས་སུ་པད་ཉི་ཟླ་སྟེང་མི་བསྐྱོད་པའི་ངོ་བོ།
བཛྲ་ཐོད་ཕྲེང་རྩལ་མཐིང་གསལ།ཡུམ་མནྟྲ་ར་མཱ་མ་ཀཱིའི་རང་བཞིན་ལ་སྦྱོར་བ།དེའི་གཡས་ཀྱི་ཐོད་པའི་ནང་དབུས་པད་ཉི་ཟླ་སྟེང་རིན་ཆེན་འབྱུང་གནས་ཀྱི་རང་བཞིན་རཏྣ་ཐོད་ཕྲེང་རྩལ་སེར་པོ།ཡུམ་སངས་རྒྱས་
སྤུན་ཤཱཀྱ་དེ་ཝཱི་དང་སྦྱོར་བ།གཡོན་གྱི་ཐོད་སྐམ་ནང་དབུས་པད་ཉི་ཟླ་གདན་ལ་སྣང་བ་མཐའ་ཡས་ངོ་བོ་པདྨ་ཐོད་ཕྲེང་རྩལ་དམར་པོ།ཡུམ་ཀ་ལ་སིདྡྷི་གོས་དཀར་མོའི་རྣམ་པར་འཁྱུད་པས་སྦྱོར་བ།དེའི་གཡོན་གྱི་ཐོད།
སྐམ་ནང་དབུས་པད་ཉི་ཟླ་སྟེང་དོན་གྲུབ་རང་བཞིན་ཀརྨ་ཐོད་ཕྲེང་རྩལ་ལྗང་གུ།ཡུམ་བཀྲ་ཤིས་ཁྱེ་འདྲེན་དམ་ཚིག་སྒྲོལ་མར་རྣམ་པར་འཁྲིལ་ཞིང་སྦྱོར་བ།དེ་སོ་སོར་ཉི་དང་འོད་བཞིན་མཁའ་འགྲོའི་ཚོགས་ཀྱིས་

བསྐོར་བ།མཚོག་མར་བྱ་ཁྱུང་།སྤྱི་བོའི་བུག་པའི་ནང་དབུས་གཙུག་ཏོར་འཁོར་ལོས་སྒྱུར་བ།སྤྱན་གཡས་པའི་སྤྱན་འབྲས་ཀྱི་ནང་དུ་ཁྲོ་བོ་ཁམས་གསུམ་རྣམ་རྒྱལ།གཡོན་པའི་སྤྱན་འབྲས་ཀྱི་ནང་དུ་གཤིན་
རྗེ་གཤེད།ཤངས་བུག་གཡས་པར་རྟ་མགྲིན།གཡོན་པར་བགེགས་མཐར་བྱེད།སྙན་གཡས་ཀྱི་ནང་ཁོངས་སུ་དབྱུག་སྔོན་ཅན།གཡོན་པར་མི་གཡོ་བ།ལྗགས་ཀྱི་རྩ་བའི་འོག་ཙམ་དུ་འདོད་རྒྱལ།ལྟེ་བའི་
བུག་པའི་ཐད་ནང་དུ་སྟོབས་པོ་ཆེ།ཕུར་པའི་དཔལ་གྱི་རྩེ་མོའི་ནང་ཁོངས་སུ་གནོད་མཛེས།དེ་ཐམས་ཅད་ཁྲོ་བོའི་ཆས་སྐུ་མདོག་མཐིང་ནག་ལྕགས་ཀྱུ་དང་ཞགས་པ་འཛིན་པ།སྙིང་གར་ཕྱག་རྡོར་གསལ་བའི
རྒྱབ་ཏུ་རང་གི་སྙིང་མཚོན་བྱེད་རིན་པོ་ཆེ་དམར་སྨུག་སྙིང་གཟུགས་ཅན་གྱི་དབུས་སུ་ཟླ་སྟེང་གསེར་གྱི་རྡོ་རྗེ་རྩེ་དགུ་པ་འཇའ་ཚོན་གྱི་འོད་འཕྲོ་བ་བསྒོམ་གསུངས་ཤིང་།ཡང་ན་པདྨ་དྲག་པོར་གསལ་བའི་ཐུགས་ཀར་ཡེ་ཤེས
སེམས་དཔའི་ངོ་བོ་ཕྱག་རྡོར་དེའི་ཐུགས་ཀར་ཙིཏྟ་རིན་ཆེན་ཟུར་བརྒྱད་པའི་གུར་ཁང་དར་མཆིན་ཁའི་ཁ་དོག་ཅན་ཕྱི་གསལ་ནང་གསལ་དྭངས་པའི་དབུས་སུ་ཟླ་དཀྱིལ།དེ་དབུས་ཏིང་འཛིན་སེམས་དཔའི་ངོ་བོ་གསེར་གྱི་རྡོ་རྗེ་རྩེ་
དགུ་པ་གྱེན་འགྲེང་ཁ་དོག་ལྔའི་འོད་ཀྱི་ཀློང་དུ་གནས་པར་བསྒོམ་གསུངས་སྔ་ཕྱི་གཉིས་ཀ་བླ་མའི་མན་ངག་ཡིན་པས་གར་ཡང་མི་འགལ་མོ་གང་བདེར་སྒོམ་ན་རུང་བར་སེམས།དེ་ལྟར་གཙོ་བོའི་སྐུ་དང་གནས་སོ་སོར་གསལ

བའི་སྤྲུལ་པའི་ལྷ་ཚོགས་ཐམས་ཅད་གཅིག་ལ་གཅིག་གིས་མི་སྒྲིབ་པ།དཔེ་མེ་ལོང་གི་གཟུགས་བརྙན་བཞིན་མ་འདྲེས་གསལ་རྫོགས་སུ་བསྒོམ་པའི་གནས་སོ་སོའི་ལྷ་དང་སྡུག་མ་སོགས་ལས།
ད་འཕྲོས།ལྷོ་ནུབ་རྔ་ཡབ་གླིང་ཕྲན་པདྨ་འོད་ཀྱི་གཞལ་ཡས་སུ་གུ་རུ་རྗེ་དང་ཕྱོགས་བཅུའི་ཞིང་ན་ཁྱབ་སྟེ།སློབ་དབེན་ཆེན་པོ་དཀོན་མཆོག་གསུམ་འདུས་པའི་ངོ་བོ་ཉིད་གང་ལ་གང་འདུལ་གྱི་སྐུ་ཡི་དམ་མཁའ་འགྲོ
་ཆགས་ཁྲོ་བ་ཐམས་ཅད་པའི་རོལ་པར་འཆར་བ་སྐུ་དགེ་འདུན།གསུང་གསང་སྔགས་རིགསྔགས་ཐམས་ཅད་པ་སྟེ་ལུང་རྟོགས་ཆོས་ཀྱི་རང་བཞིན།ཐུགས་ཏིང་ངེ་འཛིན་ཕྱག་རྒྱ་ཐམས་ཅད་དུ་གསལ་བ་སྟེ།
གས་བཅུ་རྒྱལ་བ་ཀུན་གྱི་ཡེ་ཤེས་ཀྱི་རང་བཞིན་སངས་རྒྱས་ཏེ་དཀོན་མཆོག་གསུམ་དུ་རྣམ་པར་རོརོལ་པ་ཞེས།ཕྱོགས་བཅུའི་ཞིང་ཀུན་ནས་གུ་རུ་རིགས་ལྔ།ཁྲོ་བོ་དྲག་པོ་ཀཱི་ལ་ཡའི་རྣམ་པ།རྒྱན་ལྷ་སོགས་ཀྱི་རྣམ་པ
ང་བའི་ཞི་ཁྲོ་དམ་པ་རིགས་བརྒྱ།སྒྲུབ་པ་བཀའ་བརྒྱད།བདེ་དགྱེས་དུས་གསང་སོགས་ལྷབས་པའི་ལྷ་རབ་འབྱམས་ཀྱི་རྣམ་པར་སྤྱན་དྲངས་ཏེ་རང་ལྷ་དང་རྒྱན་གྱི་ལྷ་སོགས་ལ་བསྟིམ།གསུང་ཨར་ཙིག་གི་སྔགས་
ཙོར་གྱུར་ལྷ་རབ་འབྱམས་ཀྱི་སྙིང་པོ་ཉེ་སྙིང་སོགས་རྒྱ་ཡིག་བོད་ཡིག་གི་རྣམ་པ་མེ་འོད་འཁྲུག་བཞིན་པ་སྔགས་སྒྲ་འབྲུག་ལྟར་སྒྲོག་པ་དང་བཅས་ལྗགས་རྩའི་སྔགས་ལ་བསྟིམ་པ་དང་ལྷན་ཅིག་ལུམ་ཀུན་ལ་ཐིམ།

ཐུགས་པདེ་སྟོང་གཉིས་སུ་མེད་པའི་ཡེ་ཤེས་དོན་གྱི་ཕྱག་རྒྱ་སྟེ།མཚོན་བྱེད་བརྡའི་ཕྱག་རྒྱ་རྡོ་རྗེ་ལྕགས་སྡིག་དབྱུག་ཐོ་རལ་གྲི་སོགས་ཕྱག་མཚན་གྱི་རྣམ་པ་དཔག་མེད་སྤྱན་དྲངས།སྙིང་གའི་རྡོ་རྗེ་གཙོ་བོར་གྱུར་པའི་ལུས་
ཀུན་ན་ལ་བསྟིམ་བཞིན་དུ་སྤྱན་འདྲེན་གྱི་ཚིག་བརྗོད།ཨོཾ་ཨཱཿཧཱུཾ་ཨ་རྩི་ག་སོགས།ཙིཏྟ་སིདྡྷི་ཧཱུཾ་གི་ཛ་པྲ་ལན་བདུན་ནམ་ཉེར་གཅིག་ཙམ་བརྗོད།དམིགས་པ་བརྟན་པོས་ཐོད་ཕྲེང་རིགས་ལྔ་ལ་གསོལ་བ་བཏབ་སྟེ།
ཀྱི།དུས་གསུམ་སངས་རྒྱས་ཐམས་ཅད་འདུས་པའི་སྐུ།སོགས་ནས་བྱིན་གྱིས་བརླབ་ཏུ་གསོལ།ཞེས་གསོལ་བ་བཏབ་པས་རྩ་བའི་བླ་མའི་ངོ་བོ་ཐོང་ཕྲེང་རིགས་ལྔ་ཡབ་ཡུམ་རྣམས་དགྱེས་བཞིན་དུ་སྒོམས་པར་ཞུགས་པས་བདེ།
བབརྒྱས་ཏེ་སྦྱོར་མཚམས་ནས་བྱིན་རླབས་བྱང་ཆུབ་སེམས་ཀྱི་རྒྱུན་བབས།བདག་གི་སྤྱི་བོ་ནས་མར་བྱེ་མ་ལ་ཆུ་བཏབ་པ་བཞིན་སིབ་ཀྱིས་ཐིམ།སྤྱི་བོ་གང་ལུས་ཀྱི་དྲི་མ་དག།བུམ་དབང་ཐོབ།སྐུ་ཡི་དངོས་གྲུབ་
འགྲུབ།མགྲིན་པ་གང་།ངག་གི་དྲི་མ་དག།གསང་དབང་ཐོབ།གསུང་གི་དངོས་གྲུབ་འགྲུབ།སྙིང་ག་གང་།ཡིད་ཀྱི་དྲི་མ་དག།ཤེས་རབ་ཡེ་ཤེས་ཀྱི་དབང་ཐོབ།ཐུགས་ཀྱི་དངོས་གྲུབ་འགྲུབ།བྱང་སེམས་ཀྱིས་ལྟེ་བ་གང་།སྒོ
གསུམ་ཐ་དད་དུ་འཛིན་པའི་དྲི་མ་བག་ཆགས་དང་བཅས་པ་དག།དབང་བཞི་པ་ཐོབ།ཕྱག་རྒྱ་ཆེན་པོ་རྫོགས་པའི་བྱང་ཆུབ་མངོན་དུ་བྱས།ཆུ་རྒྱུན་གྱེན་དུ་འཁྱིལ་པ་ལས་རིགས་ཀྱི་བདག་པོ་འོད་དཔག་མེད་ཀྱིས་དབུར

བརྒྱན་པར་གྱུར་པར་བསམ།དེ་ནས་བསྐྱེད་རིམ་རྣམ་པ་ཇེ་གསལ་ལ་མི་སྐྱོ་བར་བསྒོམས་ནས།བཟླས་པ་ལ་འཇུག་པར་བྱ་ཏེ།རུ་རཀྟའམ།པུ་ཏྲ་ཛཱི་བ་སྟེ་སྒྲ་ཟུར་ཆག་པས་བོ་དྷེ་ཙི་ཞེས་པའམ་མི
ཐོད་ཕྲེང་ང་བ་གང་ཡང་རུང་བའི་ཕྲེང་བ་བཟུང་སྟེ་སྔར་ནས་བྱིན་རླབས་བྱས་ཟིན་པ་ཡང་ཡི་དམ་སྔགས་དང་།འགྱུར་སྔགས།ཨོཾ་རུ་ཙི་ར་མ་ཎི་པྲ་ཝརྡྷ་ནཱ་ཡ་སྭཱ་ཧཱ་དང་ཡེ་དྷརྨཱ་ལན་བདུན་གྱིས་ཕུ་བཏབ།དེ་ནས་ཨོཾ་ཨཱཿཧཱུཾ་ཨར
ཙིག་ནི་ར་ཙིག་ན་མོ་བྷ་ག་ཝ་ཏེ་བཛྲ་ཀཱི་ལི་ཀཱི་ཡ་ཡ།ཞེས་སྒྲ་དག་པར་ཤུབ་བུར་བཟླ།བཟླས་དམིགས་ནི།རང་ཉིད་ཆེ་མཆོག་པདྨ་དྲག་པོར་གསལ་བའི་ལུས་ཀྱི་ཆ་ཤས་སུ་འཁོད་པའི་ཁྲོ་བོ་བཅུ་སོགས་ལྷ་ཚོགས
ཐམས་ཅད་ཀྱིས་དྲག་སྔགས་ཀྱི་སྒྲ་སྒྲོག་ཅིང་།སྐུ་དང་།མགྲིན་པའི་སྔགས་ཕྲེང་།སྙིང་གའི་རྡོ་རྗེ་རྣམས་ལས་འོད་ཟེར་དཔག་མེད་འཕྲོས་རང་གི་ལུས་ཀྱི་ནང་ཁེངས།བ་སྤུའི་ཁུང་བུ་ཐམས་ཅད་ནས་ཕྱིར་འཐོན།
མུ་མཐའ་མེད་པའི་ཕྱོགས་བཅུའི་ཞིང་ཐམས་ཅད་ཁྱབ།རྒྱལ་བ་སྲས་བཅས་དཔའ་བོ་མཁའ་འགྲོ་དང་།ཁྱད་པར་པདྨ་འོད་ཀྱི་གཞལ་ཡས་ནས་པདྨ་ཐོད་ཕྲེང་ཡབ་ཡུམ་གྱི་སྐུ་གསུང་ཐུགས་ཀྱི་བྱིན་རླབས་ཐམས་ཅད
ལྷ་སྐུ།ཡིག་འབྲུ།ཕྱག་མཚན་གྱི་རྣམ་པར་སྤྱན་དྲངས་ཏེ།རང་གི་ལུས་ལྷར་གསལ་བ།ངག་སྔགས་སུ་གསལ་བ།ཡིད་ཕྱག་རྒྱར་གསལ་བ་ལ་བསྟིམ་པ་གང་གི་སྤྱན་འདྲེན་སྐབས་ལྟར་དམིགས་པ་བྱ་སྟེ།

བསྟིམ་ཐེངས་རེ་ལ་ལུས་གཟི་བརྗིད་།ངག་ནུས་པ།སེམས་ལ་ཀ་དག་སྤྲོས་བྲལ་རྫོགས་པ་ཆེན་པོའི་ཡེ་ཤེས་ཀྱི་མཁྱེན་རྟོགས་ཇེ་ཆེར་རྒྱས་པར་བསམ།ཡང་འོད་འཕྲོས་སྣོད་བཅུད་ཀྱི་ཁམས་ལ་ཕོག་པས་མ་དག་པ།
སྦྱངས།སྣོད་ཀྱི་འཇིག་རྟེན་དག་པའི་ཞིང་ཁམས་ཆེན་པོར་གྱུར།བཅུད་ཀྱི་སེམས་ཅན་པདྨ་དྲག་པོའི་སྐུར་གྱུར་ཏེ་ཀུན་སྔགས་ཀྱི་རང་སྒྲ་སྒྲོག་པར་བསམ།ཡང་འོད་འཕྲོས་ཁམས་གསུམ་ཐམས་ཅད་རང་རང་ཐ་མི་དད་པ
པདྨ་དྲག་པོའི་སྐུར་གསལ་བ་ལ་འོད་ཀྱིས་བསྐུལ་བས་གསང་གསུམ་བྱིན་རླབས་ཐམས་ཅད་གཉིས་མེད་རོ་མཉམ་དུ་བ་དག་ལ་ཐིམ་པར་བསམ་པ་སྟེ།རིམ་པ་དང་པོ་བདག་བྱིན་རླབས་ཀྱི་དམིགས་པ།གཉིས་པ་གཞན
དོན་ཕྲིན་ལས་ཀྱི་དམིགས་པ།གསུམ་པ་གཉིས་མེད་ཟུང་འཇུག་གི་དམིགས་པ་ཞེས་གསུངས་པ་རྣམས་ཡིན་ལ།ཡང་སྐབས་སུ་འོད་ཟེར་དྲག་ཏུ་འཕྲོས།ལྷ་མ་སྲིན་སྡེ་བརྒྱད་ལ་ཕོག།རྡོ་ཁབ་ལེན་གྱིས་ལྕག
དྲངས་པ་ལྟར།དེ་དག་གི་སྲོག་གི་སྙིང་པོ་ཚུར་འུབ་ཀྱིས་བསྡུས་པས་སྲོག་གཏའ་བུ་ཚུད་དེ་དྲེགས་པ་ཐམས་ཅད་རང་ལ་བཀའ་ཉན་པར་བསམ།ཡང་འོད་ཟེར་མཚོན་ཆ་མེ་བསྐལ་འཁྲུག་པ་འཕྲོས།བདག་ཅག
དཔོན་སློབ་བྱང་ཆུབ་སྒྲུབ་པའི་བར་ཆད་དགྲ་བགེགས་ཐམས་ཅད་ཚར་བཅད་གཏུབས་བསྲེགས་མི་དམིགས་པར་གྱུར་པར་བསམ།དེ་ལྟར་དམིགས་པ་དེ་དག་རེས་སྐོར་གྱིས་བྱེད་ཅིང་དམིགས་པས་སེམས་དུབ་ན།

༄༅སྐུའི་གསལ་སྣང་བརྟན་པོ་ལ་སེམས་བཟུང་།རེས་སྔགས་ཀྱི་སྒྲ་གདངས་ལ།རཾས་ཐུགས་ཀའི་རྡོ་རྗེ་ལ་ཤེས་པ་གཏད་ཅིང་མ་ལེངས་པའི་དྲན་པ་རྒྱུན་བསྐྱང་བཞིན་བཟླས་པས་སྐུ་གསུང་ཐུགས
ཀྱིཀྱི་བཟླ་ཚུལ་དུ་ཡང་འགྱུར་རོ།།གཞན་དམིགས་པ་རྣམ་གྲངས་མང་ཡང་གལ་ཆེ་རགས་པ་ནི་དེ་དག་གོ།།བཟླས་པའི་མཐར་དབྱངས་གསལ་རྟེན་སྙིང་ཡིག་བརྒྱ་བཅས་བཟླ།སྔགས་མ་དག་པའི་ཉེས་སྐྱོན་བྱང
ཞིང་སྔགས་ནུས་བརྟན་པར་བསམ།རྗེས་ལྷ་སྐུ་དམིགས་མེད་དུ་བཞག་ཅིང་ཡང་ལྷ་སྐུར་ལྡང་དགེ་བསྔོ་བྱ།ཐུན་མཚམས་ལ་འཇུག་གོ།།གཉིས་པར་ཁྲིགས་དང་ཁྲི་ཀྱི་བྱེད་ཚུལ་ཉུང་ངུར་བསྟན་པ་ནི།།
གནས་བྱིན་ཆགས་པར་དབེན་པའི་ཁང་བུར་མཚམས་ལ་འཇུག་པའི་ཚེ།གཟའ་སྐར་དགེ་བའི་ཉིན་ཐོག་མར་ལྷའི་ང་རྒྱལ་དང་ལྡན་པས་གཞི་པ་དག་ལ་གཏོར་མ་བསྔོ།དེ་རྗེས།ཧཱུྃ་ང་ནི་ཡཀྐ་མེད་དཔལ་ཏེ།
སོགས་ཀྱིས་བགེགས་ལ་གཏོར་མ་བྱིན་ཏེ་བསྐྲད།སྲུང་འཁོར་བསྒོམ་ཚིག།ཆོས་ཀུན་ཡེ་དག་ཡེ་རྫོགས་དང་།སོགས་བརྗོད་ཅིང་།རང་གི་ཐོ་ཕྱི་གནས་ཡུལ་ཐམས་ཅད་རྡོ་རྗེའི་ས་གཞིར་གུར་མཚོན་ཆ་མེ་ཕུང་གི
རྣམ་པཔར་འཁྲིགས་པར་བསྒོམ་ཞིང་།དོན་དམ་སྤྲོས་བྲལ་རང་སེམས་གདོད་མའི་ཀློང་དུ་མཉམ་པར་གཞག་པ་སྲུང་འཁོར་བསྒོམས་ནས།འདི་དུས་མཚམས་ཁོངས་སུ་འཇུག་དགོས་ཀྱི་མི་ཡོད་ན་དམིགས་འོག་ཏུ

འཇུག་དགོས།སྒོ་ཕྱིར་ཐོ་དར་དཀར་པོ་གཟུག།ཐོ་རྒྱལ་ཆེན་སྡེ་བཞིའམ་ཡཀྐ་མེ་དཔལ་དུ་བསྐྱེད་པར་མཛད་པ་ལས།འདིར་མེ་དཔལ་བསྐྱེད་ན།ཐོ་མདུན་མཆོད་པ་བསྒྲིགས་ནས།ཨོཾ་ས